קו A של הרכבת התחתית של ניו יורק

קו A או בשמו המלא הקו המהיר של השדרה השמינית (באנגלית: A Eighth Avenue Express) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע כחול ופועלות בו 62 תחנות אך הקו עוצר בשעות העומס ב-44 תחנות בלבד. הקו נקרא קו מהיר שכן הוא מדלג על תחנות רבות בשדרה השמינית במנהטן ובו בעת משלים את השירות של קווים אחרים בברונקס וברוקאוויי פארק. קו A הוא הקו הארוך ביותר במערכת - 52.13 קמ'. מחקר משנת 2015 העלה שהקו משרת כ-600,000 נוסעים ביום.

 היסטוריה 
קו A היה הקו הראשון שפעל על השדרה השמינית כאשר נפתח ב-10 בספטמבר 1932. מערכת חברת הרכבת התחתית העצמאית (IND) השתמשה למספור הקווים באותיות ולא במספרים, כנהוג בחברות האחרות באותה העת. מסלול הקו היה אז בין רחוב 207 אל התחנה ברחוב צ'מברס. במקביל לו, הופעל קו מאסף שסימונו היה AA, והוא עצר בכל התחנות שבין תחנות המוצא והסופיות.

ב-9 באפריל 1936 נפתח קו IND Fulton Street לשדרת רוקאוויי. להרחבה זו היה חלק בלתי נפרד בהקמת בדפורד-סטויבסנט כקהילה האפרו-אמריקאית המרכזית של ברוקלין. רכבת A חיברה את הארלם, הקהילה האפרו-אמריקאית המרכזית של מנהטן, לאזורים של בדפורד-סטויבסנט, שסיפקו הזדמנויות מגורים לאפרו-אמריקאים שלא נמצאו בכל שאר חלקי העיר ניו יורקEchanove, Matias. "Bed-Stuy on the Move". Master thesis. Urban Planning Program. Columbia University.

ב-30 בדצמבר 1946 וב-28 בנובמבר 1948, הורחב הקו אל תחנת צומת ברודוויי דהיום ולשדרת אוקליד שבברוקלין.

ב-28 ביוני 1956, השלוחה לשעבר של רוקאווי ביץ', שהייתה חלק מהרכבת ללונג איילנד (LIRR)  ולאחר שנבנתה מחדש לפי מפרטי הרכבת התחתית, החלה להסיע לרוקאווי פארק ול-Wavecrest ברחוב ביץ' 25.

 מסלול הקו 
קו A מתחיל בצפון המזרחי של מנהטן, בתחנת אינווד רחוב 207 שבסמוך לאינווד היל פארק. התחנה ממוקמת בין גשר הנרי הדסון לגשר ברודוויי שמעל להארלם ריבר והספייטי דייבל קריק. משם הקו יורד דרומה כמאסף ועוצר בכל 4 התחנות עד תחנת רחוב 175. משם "ממהר" (קו אקספרס) לתחנות ברחובות 145, 125, קולומבוס סירקל שבפינה הדרום מערבית של הסנטרל פארק, ומשם לתחנות רח' 42, 34, 14, 4, קאנאל, צ'מברס, פולטון, חוצה את האיסט ריבר במנהרה ועוצרת ב-High Street שבברוקלין, Jay Street, Hoyt, נוסטראנד, יוטיקה, ברודוויי ג'נקשן, שד' אוקליד, ומשם עוצרת כמאסף בכל תחנה, כאשר בתחנת שד' רוקאוויי רכבות A נוסעות לסירוגין: אחת הלאה לרחובות 104, 11 ושד' לֶפֵרְט תחנה סופית;  והשנייה פונה אחרי תחנת שד' רוקאוויי דרומה לכיוון מפרץ ג'מייקה. אחרי 2 תחנות, שהשנייה היא קישור ל-AirTrain JFK, הרכבת חוצה את מפרץ ג'מייקה מעל גבי גשר עילי אל תחנה שבמרכז המפרץ בשם בְּרוֹאְד צ'אנל. מתחנה זו יוצא שאטל S, שלוקח את הנוסעים שמחוז חפצם הוא החלק המערבי של חצי האי רוקאוויי לארבע תחנות: רחובות ביץ' 90, 98, 105 ו-116. רכבת A לעומת השאטל, ממשיכה לחלק המזרחי של חצי האי, לתחנות רחובות ביץ' 67, 60, 44, 36, 25 ותחנה אחרונה פאר רוקאוויי שדרת מוט.

קישורים חיצוניים

 גלריה 

 ביאורים 

 קישורים חיצוניים 
 על קו A החוצה את מפרץ ג'מייקה (הנסיעה מצפון לדרום).
 גשר חוצה (ה)מפרץ ג׳מייקה במבט מקו הרכבת A מדרום לצפון (סרטון - הנסיעה מדרום לצפון - ברקע גשר גיל הודג'ס)
 מבט מרחוק מזרחה אל JFK בעת חציית מפרץ ג'מייקה (סרטון - הנסיעה מצפון לדרום)
 מבט מקרוב אל JFK בעת חציית המפרץ (ג'מייקה) (סרטון - הנסיעה מדרום לצפון)
 מבט נוסף מרחוק אל JFK שמראה ים ויבשה לסירוגין (סרטון - הנסיעה מדרום לצפון)

 הערות שוליים 

קטגוריה:ניו יורק: קווי רכבת תחתית